Η **Νέλλη Ανδρικοπούλου** (1921-2014) ήταν Ελληνίδα ζωγράφος, μεταφράστρια και συγγραφέας.

Ζωή και έργο
------------

Γεννήθηκε στην Κωνσταντινούπολη και εγκαταστάθηκε οικογενειακώς στην Αθήνα το 1936. Το 1939 γράφτηκε στην Ανωτάτη Σχολή Καλών Τεχνών, όπου διδάχθηκε σχέδιο από τον Δημήτριο Μπισκίνη και αργότερα γλυπτική με καθηγητή τον Μιχάλη Τόμπρο. Τα Χριστούγεννα του 1945 ταξίδεψε μαζί με πολλούς άλλους Έλληνες καλλιτέχνες και επιστήμονες στη Γαλλία μέσω του πλοίου Ματαρόα, στο πρόγραμμα μετάβασης στη Γαλλία των Ελλήνων υποτρόφων του γαλλικού κράτους.

Στη Γαλλία παρακολούθησε μαθήματα γλυπτικής στο εργαστήριο της Μαργκαρέτα Λαβριλλιέ και στην Ακαδημία της Γκραντ Σωμιέρ με καθηγητή τον Οσσίπ Ζαντκίν. Το 1947 επέστρεψε στην Ελλάδα και έκτοτε ασχολήθηκε κυρίως με τη ζωγραφική και το σχέδιο. Το 1949 συμμετείχε στην καλλιτεχνική Ομάδα «Αρμός»,  όπου συναναστράφηκε με σημαντικές καλλιτεχνικές προσωπικότητες. Από τον Μάρτιο του 1950 μέχρι το καλοκαίρι του 1954 ήταν παντρεμένη με τον καλλιτέχνη και συγγραφέα Νίκο Εγγονόπουλο, με τον οποίο απέκτησε ένα γιο. Αργότερα εργάστηκε ως ξεναγός και σε μεγάλη ηλικία ασχολήθηκε με τη συγγραφή και τη μετάφραση. Συμμετείχε σε ομαδικές εκθέσεις στο Παρίσι και στην Αθήνα και το 2014, όσο ήταν ακόμα εν ζωή, το Μορφωτικό Ίδρυμα Εθνικής Τραπέζης οργάνωσε αναδρομικές εκθέσεις των έργων της. Πέθανε στην Αθήνα, στις 19 Δεκεμβρίου 2014.

Τα εικαστικά έργα της περιλαμβάνουν τοπία, πορτραίτα και χώρους. Κύρια στοιχεία της Ανδρικοπούλου είναι η ελεύθερη σχεδιαστική απόδοση των θεμάτων, η αρμονία των χρωμάτων και η λεπτομερής καταγραφή των ατομικών χαρακτηριστικών στα πορτραίτα ενώ ο Εγγονόπουλος την επηρέασε για μια χρονική περίοδο.

Το συγγραφικό έργο της Ανδρικοπούλου αποτελείται από μεταφράσεις έργων των Βάλτερ Μπένγιαμιν, Φρήντριχ Χαίλντερλιν, Έντουαρντ Μόργκαν Φόρστερ και άλλων. Άλλα βιβλία της είναι τα αυτοβιογραφικά *Το ταξίδι του Ματαρόα – 1945, Στον καθρέφτη της μνήμης* και *Επί τα ίχνη του Νίκου Εγγονόπουλου*.

Παραπομπές
----------

1. 1 2 3 4 5  dp.iset.gr/en/artist/view.html?id=3234.
2. 1 2  *BiblioNet*. 38652.
3. 1 2 3 4 5 6  «Ψηφιακή Πλατφόρμα ΙΣΕΤ : Καλλιτέχνες - Ανδρικοπούλου Νέλλη». *dp.iset.gr*. Ανακτήθηκε στις 27 Νοεμβρίου 2023.
4. 1 2  Σελλα, Της Ολγας (13 Ιανουαρίου 2008). «Ματαρόα, το πλοίο της μεγάλης φυγής». *Η ΚΑΘΗΜΕΡΙΝΗ* (στα greek). Ανακτήθηκε στις 27 Νοεμβρίου 2023. CS1 maint: Μη αναγνωρίσιμη γλώσσα (link)
5. 1 2  «Πέθανε η ζωγράφος Νέλλη Ανδρικοπούλου | LiFO». *www.lifo.gr*. 19 Δεκεμβρίου 2014. Ανακτήθηκε στις 27 Νοεμβρίου 2023.
6. ↑  «ΠΕΘΑΝΕ ΣΕ ΗΛΙΚΙΑ 93 ΧΡΟΝΩΝ / "Σαλπάρισε" για πάντα η Νέλλη Ανδρικοπούλου». Η ΑΥΓΗ. 20 Δεκεμβρίου 2014. Ανακτήθηκε στις 27 Νοεμβρίου 2023.
7. ↑  «Biography - Engonopoulos». *www.engonopoulos.gr*. Ανακτήθηκε στις 27 Νοεμβρίου 2023.
8. 1 2  Αναγνώστης, Ο (27 Νοεμβρίου 2023). «Η σαγήνη της Νέλλης Ανδρικοπούλου | ΠΕΡΙΟΔΙΚΟ Ο ΑΝΑΓΝΩΣΤΗΣ ΓΙΑ ΤΟ ΒΙΒΛΙΟ ΚΑΙ ΤΙΣ ΤΕΧΝΕΣ». Ανακτήθηκε στις 27 Νοεμβρίου 2023.
9. 1 2  «ΠΡΟΣΩΠΟ – Βιβλιοnet». Ανακτήθηκε στις 27 Νοεμβρίου 2023.

Εξωτερικοί σύνδεσμοι
--------------------

«Ψηφιακή Πλατφόρμα ΙΣΕΤ : Καλλιτέχνες - Ανδρικοπούλου Νέλλη». *dp.iset.gr*. Ανακτήθηκε στις 27 Νοεμβρίου 2023.

«ΠΡΟΣΩΠΟ – Βιβλιοnet». Ανακτήθηκε στις 27 Νοεμβρίου 2023.